སེམ་ཁམས་བདེ་ཐང་སློབ་གསོའི་བྱ་བ་ནི་ཀུན་སྤྱོད་སློབ་གསོའི་བྱ་བ་ཞིག་ཡིན།དོན་དངོས་སྟེང་ཀུན་སྤྱོད་སློབ་གསོའི་བྱ་བ་ནི་ཆུ་ཚད་ངེད་ཅན་ཞིག་གི་སྟེང་ནས་བཤད་ན་སེམས་ཁམས་་་་་་སློབ་གསོ་ལག་བསྟར་བྱེད་པ་ཡིན་མོད།འོན་ཀྱང་སེམས་ཁམས་བདེ་ཐང་སློབ་གསོ་སློབ་གྲྭའི་བྱ་བའི་ཁྲོད་ཀྱི་གོ་ནུས་ཀུན་སྤྱོད་སློབ་གསོའི་རང་ངོས་ནས་བསྡུར་ན་ཁྱད་པར་ཆེན་པོ་ཞིག་ཡོད།སེམས་ཁམས་བདེ་ཐང་སློབ་གསོ་དེ་སློབ་གྲྭའི་ནང་བསླབ་ཚན་ཞིག་ཡིན་པ་མ་ཟད།ཁོར་ཡུག་དང་རེ་བ་ཞིག་ཡང་ཡིན་ཞེས་བཤད་ཆོག་ལ།སེམས་ཁམས་བདེ་ཐང་སློབ་གསོ་ནི་བསླབ་ཚན་དེ་ཆེད་གཉེར་དགེ་རྒན་གྱི་འགན་འཁུར་ཡིན་ལ།སློབ་གྲྭ་ཡོངས་ཀྱི་དགེ་རྒན་ཚང་མའི་འགན་འཁུར་ཡང་ཡིན་ལ།ད་དུང་སྤྱི་ཚོཊ་ཡོངས་དང་ལྷག་པར་དུ་སློབ་མའི་ཁྱིམ་བདག་དག་ལ་ཡང་སེམས་ཁམས་བདེ་ཐང་སློབ་གསོ་ནི་མེད་དུ་མི་རུང་བའི་བྱ་བ་ཅིག་ཡིན་པ་ལས།ཀུན་སྤྱོད་སློབ་གསོའི་རེ་བའི་སེམས་ཁམས་བདེ་ཐང་སློབ་གསོའི་ཚབ་བྱེད་མི་རུང་ལ།ལྷག་པར་དུ་འགྲིག་མ་འགྲིག་ཙམ་གྱིས་སློབ་མར་བཟང་ངན་གྱི་དབྱེ་བ་འབྱེད་པའི་ལྟ་བ་ནི་ནོར་འཁྲུལ་ཆེན་པོ་ཞིག་རེད།